
注讬专讜讘讬谉 诪讟 注"讗 - 驻讬专讜砖 砖讟讬讬谞讝诇抓

讗祝 讝讜 讛讞诇讜拽讛 讘讬谉 砖讬诪讜砖 讛讞爪专讜转 讝讜 讘讝讜 讚讘专讬 专' 砖诪注讜谉, 讗讘诇 讞讻诪讬诐 讗讜诪专讬诐: 砖诇砖转谉 讻诇 讛讞爪讬专讜转 讻讜诇谉 讗住讜专讜转.


转谞讬讗 讻讜讜转讬讛 [砖谞讜讬讛 讘专讬讬转讗 讻砖讬讟转讜] 砖诇 专讘 讬讛讜讚讛 讗诇讬讘讗 [诇驻讬 砖讬讟转讜] 砖诇 砖诪讜讗诇, 讗诪专 专' 砖诪注讜谉: 诇诪讛 讛讚讘专 讚讜诪讛 鈥� 诇砖诇砖 讞爪讬专讜转 讛驻转讜讞讜转 讝讜 诇讝讜 讜驻转讜讞讜转 诇专砖讜转 讛专讘讬诐, 讗诐 注讬专讘讜 砖转讬诐 讛讞讬爪讜谞讜转 注诐 讛讗诪爪注讬转 鈥� 讝讜 诪讘讬讗讛 诪转讜讱 讘讬转讛 讜讗讜讻诇转, 讜讝讜 诪讘讬讗讛 诪转讜讱 讘讬转讛 讜讗讜讻诇转. 讜讻谉 诇讛讬驻讱: 讝讜 诪讞讝专转 诪讜转专讛 砖谞讜转专 诪诪讛 砖讛讘讬讗讛, 诇转讜讱 讘讬转讛, 讜讝讜 诪讞讝专转 诪讜转专讛 诇转讜讱 讘讬转讛.


讗讘诇 讞讻诪讬诐 讗讜诪专讬诐: 砖诇砖转谉 讗住讜专讜转 砖讻讬讜谉 砖讗住讜专 诇讘谞讬 讛讞爪专讜转 诇讟诇讟诇 诪讞爪专 讞讬爪讜谞讛 讗讞转 诇讞讘专转讛, 谞诪爪讗 砖讬砖 诪拽讜诐 讛讗住讜专 讘讟诇讟讜诇, 讜诪拽讜诐 讗住讜专 鈥� 讗讜住专 讗转 讻诇 讛讞爪讬专讜转 讻讜诇谉.


讗 讜讗讝讚讗 [讜讛诇讱] 砖诪讜讗诇 诇讟注诪讬讛 [诇砖讬讟转讜] 讘注谞讬谉 讝讛, 砖讗诪专 砖诪讜讗诇: 讞爪专 砖讘讬谉 砖谞讬 诪讘讜讗讜转, 讗诐 注讬专讘讛 讗讜转讛 讞爪专 注诐 砖谞讬讛诐 鈥� 讗住讜专讛 注诐 砖谞讬讛诐, 砖讛专讬 讘谞讬 诪讘讜讗讜转 讗住讜专讬诐 诇讟诇讟诇 诪讝讛 诇讝讛, 讜讗讜转讛 讞爪专 讻讬讜谉 砖诪讜转专 (注诇 讬讚讬 讛注讬专讜讘) 诇讘谞讬 砖谞讬 讛诪讘讜讗讜转 诇讟诇讟诇 讘讛 谞讗住专转 诪砖讜诐 讻讱 诇讟诇讟诇 讘讛诐, 砖诇讗 讬讘讜讗讜 讘谞讬 讛诪讘讜讗讜转 讛讗住讜专讬诐 讝讛 注诐 讝讛 诇讛砖转诪砖 讘讗讜转讛 讞爪专 讜诇讛注讘讬专 讞驻爪讬诐 诪讝讛 诇讝讛.


讗诐 诇讗 注讬专讘讛 注诐 砖谞讬讛诐 鈥� 讗讜住专转 注诇 砖谞讬讛谉, 讻讬讜谉 砖讬讻讜诇讬诐 讘谞讬 讗讜转讛 讞爪专 诇讛砖转诪砖 讜诇讛讜爪讬讗 诇讻诇 诪讘讜讬 讜讘讻诇 诪讘讜讬 讛专讬 诇讗 注讬专讘讛, 讗诐 讻谉 谞诪爪讗 砖讘讻诇 讗讞讚 诪谉 讛诪讘讜讗讜转 讬砖 讞爪专 讗讞转 砖诇讗 注讬专讘讛, 讜讛讬讗 讗讜住专转 注诇 讻诇 讘谞讬 讛诪讘讜讬.


讜讗讜诇诐 讗诐 讛讬转讛 讘讗讞讚 诪讛诪讘讜讗讜转 专讙讬诇讛 诇讛砖转诪砖, 讜讘讗讞讚 讗讬谞讛 专讙讬诇讛, 讝讛 (讗讜转讜 诪讘讜讬) 砖专讙讬诇讛 讘讜 鈥� 讗住讜专, 诪砖讜诐 砖诇讗 注讬专讘讛 注诪讜, 讜讝讛 砖讗讬谞讛 专讙讬诇讛 讘讜 鈥� 诪讜转专, 砖讛专讬 讗讬谉 砖讬讬讻讜转 讘专讜专讛 砖诇 讘谞讬 讛讞爪专 诇讗讜转讜 诪讘讜讬.


讗诪专 专讘讛 讘专 专讘 讛讜谞讗: 讗诐 注讬专讘讛 讛讞爪专 注诐 诪讘讜讬 砖讗讬谞讛 专讙讬诇讛 讘讜 鈥� 讛讜转专 诪讘讜讬 砖专讙讬诇讛 讘讜 诇注爪诪讜, 砖讙讬诇讜 讘谞讬 讛讞爪专 讚注转诐 砖讻讜讜谞转诐 诇讛砖转诪砖 讘诪讘讜讬 讛讗讞专 讗祝 砖讗讬谞诐 专讙讬诇讬诐 讘砖讬诪讜砖讜.


讜讗诪专 专讘讛 讘专 专讘 讛讜谞讗 讗诪专 砖诪讜讗诇: 讗诐 注讬专讘讛 讗讜转讜 诪讘讜讬 砖专讙讬诇讛 讘讜 诇注爪诪讜 讜讝讛 讗讜转讜 诪讘讜讬 砖讗讬谞讛 专讙讬诇讛 讘讜 诇讗 注讬专讘, 讜讛讬讗, 讗讜转讛 讞爪专 注爪诪讛 诇讗 注讬专讘讛 注诐 讗祝 讗讞转 诪讛诪讘讜讗讜转. 讜谞诪爪讗 砖讬砖 诪讘讜讬 讗讞讚 砖讗住讜专 诇讟诇讟诇 讘讜 讻诇诇 讘砖诇 讞讜住专 注讬专讜讘 讜诪讘讜讬 讗讞讚 诪讜转专 讘讟诇讟讜诇 诇讚专讬诐 讘讜, 讜讘谞讬 讛讞爪专 讘讬谉 讻讛 讜讻讛 讗住讜专讬诐 讘讟诇讟讜诇 讘砖谞讬讛诐, 诇讻谉 讚讜讞讬谉 讗讜转讛 讗转 讛讞爪专 砖转砖转诪砖 讗爪诇 讛诪讘讜讬 砖讗讬谞讛 专讙讬诇讛 讘讜. 砖讻谉 讗诐 转砖转诪砖 讘诪讘讜讬 砖讛讬讗 专讙讬诇讛 讘讜 讬讗住专讜 讘讟诇讟讜诇 讙诐 砖讗专 讘谞讬 讛诪讘讜讬 讻诪讘讜讗专 讗祝 砖注讬专讘讜 讗转 讛诪讘讜讬 砖诇讛诐, 讜讗诐 转砖转诪砖 讘诪讘讜讬 讛讗讞专 诇讗 讬驻住讬讚讜 讘谞讬 讛诪讘讜讬 讻诇讜诐 鈥� 砖讛专讬 诪讻讬讜谉 砖诇讗 注讬专讘讜 讻诇诇 讛专讬 讛诐 讗住讜专讬诐 讘讟诇讟讜诇.


讜讻讙讜谉 讝讛 讻讜驻讬谉 注诇 诪讚转 住讚讜诐 砖讗诐 讗讚诐 注讜砖讛 (讗讜 谞诪谞注 诪诇注砖讜转) 诪注砖讛 诪讘诇讬 砖讬讘讬讗 讘讻讱 转讜注诇转 诇注爪诪讜 讜讙讜专诐 讘讝讛 谞讝拽 诇讗讞专讬诐, 诪讬讚讛 诪讙讜谞讛 讛讬讗 讛拽专讜讬讛 诪讬讚转 住讚讜诐. 讜讘讬转 讚讬谉 讬讻讜诇讬诐 诇讛讻专讬讞 讗讚诐 砖诇讗 讬注砖讛 讻讱, 讗祝 砖讗讬谉 讚讬谉 诪讬讜讞讚 讛诪讜谞注 讗讜转讜.


讘 讗诪专 专讘 讬讛讜讚讛 讗诪专 砖诪讜讗诇: 讛诪拽驻讬讚 注诇 注讬专讜讘讜 砖谞转谉 砖诇讗 讬讗讻诇讜讛讜 讗讞专讬诐 砖谞诪谞讜 注诇讬讜 鈥� 讗讬谉 注讬专讜讘讜 注讬专讜讘. 讻讬 诪讛 砖诪讜 鈥� 注讬专讜讘 砖诪讜, 砖诪砖诪注讜转 讛讚讘专 鈥� 砖爪专讬讱 诇讛讬讜转 诪注讜专讘 讜砖讬讬讱 诇讻讜诇诐. 讜讗诐 讗讬谞讜 谞讜转谉 诇砖讗专 讛谞诪谞讬诐 诇讗讜讻诇讜 讛专讬 砖讗讬谞讜 砖讬讬讱 诇讻讜诇诐 讜砖讜讘 讗讬谞讜 拽专讜讬 注讬专讜讘.


专' 讞谞讬谞讗 讗诪专: 讗祝 讻讗谉 注讬专讜讘讜 注讬专讜讘, 讗诇讗 砖谞拽专讗 讗讚诐 讻讝讛 诪讗谞砖讬 讛讬讬砖讜讘 讛谞拽专讗 讜专讚讬谞讗, 砖讛讬讜 诪驻讜专住诪讬诐 讘拽诪爪谞讜转诐, 讜讗祝 讛讜讗 拽诪爪谉 讻诪讜转诐.


讗诪专 专讘 讬讛讜讚讛 讗诪专 砖诪讜讗诇: 讛讞讜诇拽 讗转 注讬专讜讘讜 诇砖谞讬 讞诇拽讬诐 鈥� 讗讬谞讜 注讬专讜讘 诪讛讟注诐 讛讗诪讜专 砖讛专讬 砖诪讜 "注讬专讜讘" 讜诪讜专讛 砖爪专讬讱 诇讛讬讜转 诪注讜专讘 讜诇讗 谞驻专讚.


讜砖讜讗诇讬诐: 讻诪讗谉 [讻砖讬讟转 诪讬]? 讛讗诐 讻砖讬讟转 讘讬转 砖诪讗讬, 讚转谞讬讗 [砖讻谉 砖谞讬谞讜 讘讘专讬讬转讗]: 讞诪砖讛 砖讙讘讜 讗转 注讬专讜讘谉 讜谞转谞讜讛讜 讘砖谞讬 讻诇讬诐, 讘讬转 砖诪讗讬 讗讜诪专讬诐: 讗讬谉 讝讛 注讬专讜讘, 讜讘讬转 讛诇诇 讗讜诪专讬诐: 讛专讬 讝讛 注讬专讜讘, 讜拽砖讛 诇讛谞讬讞 砖讚讘专讬 砖诪讜讗诇 讛诐 讻砖讬讟转 讘讬转 砖诪讗讬 讛讚讞讜讬讛 诪谉 讛讛诇讻讛!


讜诪转专爪讬诐: 讗驻讬诇讜 转讬诪讗 [转讗诪专] 砖讛讚讘专 讗祝 讻砖讬讟转 讘讬转 讛诇诇, 讜讻讱 讬砖 诇讛讘讬谉: 注讚 讻讗谉 诇讗 拽讗诪专讬 [讗诪专讜] 讘讬转 讛诇诇 讛转诐 [砖诐] 诇讛转讬专 讗诇讗 讚诪诇讬讬谉 诇诪谞讗 讜讗讬讬转专 [讻砖诪讬诇讗讜 讗转 讛讻诇讬 讜讛讜转讬专], 讜诇讻谉 讛讬讜 爪专讬讻讬诐 诇讛讻谞讬住 诪拽爪转 讛注讬专讜讘 砖谞讜转专 讘讻诇讬 讗讞专, 讗讘诇 讛讬讻讗 讚驻诇讙讬讛 诪讬驻诇讙 [诪拽讜诐 砖讞诇拽讜] 诪转讞讬诇讛 讜诪专爪讜谞讜 鈥� 诇讗, 讜讗讬谞讜 注讬专讜讘 讗驻讬诇讜 诇砖讬讟转 讘讬转 讛诇诇.


讜砖讜讗诇讬诐: 讜转专转讬 [讜砖转讬讬诐], 砖转讬 讛诇讻讜转 诪讗讜转讜 注拽专讜谉 注爪诪讜, 诇诪讛 诇讬? 讜注讜谞讬诐: 爪专讬讻讬 [爪专讬讱] 诇讜诪专 讗转 砖转讬讛谉, 讚讗讬 讗砖诪注讬谞谉 讛转诐 [砖讗诐 讛讬讛 诪砖诪讬注 诇谞讜 专拽 砖诐 讘注谞讬谉 讛诪拽驻讬讚 讘注讬专讜讘], 讛讬讬谞讜 讗讜诪专讬诐 鈥� 诪砖讜诐 讚拽驻讬讚 [砖诪拽驻讬讚] 讜诪讙诇讛 讚注转讜 讘诪驻讜专砖 砖讗讬谞讜 专讜爪讛 砖讬讗讻诇讜 注讬专讜讘讜. 讗讘诇 讛讻讗 [讻讗谉 讘诪讞诇拽 注讬专讜讘] 鈥� 讗讬诪讗 [讗诪讜专] 砖诇讗 讬讞砖讘 讻谞驻专讚 诪谉 讛讻诇诇.


讜讗讬 讗砖诪注讬谞谉 讛讻讗 [讜讗诐 讛讬讛 诪砖诪讬注 诇谞讜 专拽 讻讗谉] 鈥�/span> 诪砖讜诐 讚驻诇讙讬讛 诪讬驻诇讙 [砖讞诇拽讜], 讜注诇 讬讚讬 讞诇讜拽讛 讝讜 讛驻专讬讚 注爪诪讜 讘诪注砖讛 诪谉 讛砖讗专, 讗讘诇 讛转诐 [砖诐] 鈥�/span> 讗讬诪讗 [讗诪讜专] 砖诇讗, 砖讛专讬 诇讗 注砖讛 诪注砖讛 砖诇 驻讬专讜讚, 讜注诇 讻谉 爪专讬讻讗 [谞爪专讻讛 诇讜诪专 砖谞讬讛诐].


讗诪专 诇讬讛 [诇讜] 专讘 讗讘讗 诇专讘 讬讛讜讚讛 讘讘讬 诪注爪专转讗 讚讘讬 [讘讘讬转 讛讘讚 砖讘讘讬转] 专讘 讝讻讗讬: 诪讬 [讛讗诐] 讗诪专 砖诪讜讗诇 "讛讞讜诇拽 讗转 注讬专讜讘讜 鈥� 讗讬谞讜 注讬专讜讘", 讜讛讗诪专 [讜讛专讬 讗诪专] 砖诪讜讗诇: 讘讬转 砖诪谞讬讞讬谉 讘讜 注讬专讜讘 讗专讘注讛 讗谞砖讬诐 砖讛谞讬讞讜 注讬专讜讘讬讛诐 讘讘讬转 讞诪讬砖讬 鈥� 讘注诇 讛讘讬转 讗讬谞讜 爪专讬讱 诇讬转谉 讗转 讛驻转 诇注讬专讜讘 讝讛, 讜砖讜讗诇讬诐: 诪讗讬 讟注诪讗 [诪讛 讛讟注诐] 鈥� 诇讗讜 [讛讗诐 诇讗] 诪砖讜诐 讚讗诪专 [砖讗诪专 讛转讻讜讜谉] 砖诪讜讗诇: 砖讻讬讜谉 讚诪谞讞 讘住诇讗 [砖诪讜谞讞 讘住诇] 鈥�/span> 讻诪讗谉 讚诪谞讞 讛讻讗 讚诪讬 [讻诪讬 砖诪讜谞讞 讻讗谉 谞讞砖讘]! 讛讻讗 谞诪讬 [讻讗谉 讙诐 讻谉] 讻讬讜谉 讚诪谞讞 讘住诇讗 [砖诪讜谞讞 讘住诇] 鈥�/span> 讻诪讗谉 讚诪谞讞 讛讻讗 讚诪讬 [讻诪讬 砖诪讜谞讞 讻讗谉 讘讘讬转 谞讞砖讘]


讗诪专 诇讬讛 [诇讜]: 讛转诐 [砖诐] 讛转讬专 砖诪讜讗诇 鈥� 讗祝 注诇 驻讬 砖讗讬谉 讘注诇 讛讘讬转 诪谞讬讞 驻转 讻诇诇, 诪讗讬 讟注诪讗 [诪讛 讛讟注诐] 鈥�/span> 讚讻讜诇讛讜 讛讻讗 讚讬讬专讬 [砖讻讜诇诐 讚专讬诐 讻讗谉], 砖讛专讬 诪砖诪注讜转 讛谞讞转 讛注讬专讜讘 讘讘讬转 讛讬讗 诇注砖讜转 讻讗讬诇讜 讛讬讜 讙专讬诐 讻讜诇诐 讘讗讜转讜 讘讬转 注爪诪讜, 讜讘谞讬 讛讘讬转 注爪诪诐 讗讬谞诐 讝拽讜拽讬诐 诇注讬专讜讘 谞讜住祝, 砖讛专讬 讛诐 讜讚讗讬 讚专讬诐 讘讘讬转 讝讛.


讙 讗诪专 砖诪讜讗诇: 注讬专讜讘 砖讛谞讬讞讜 讘讘讬转 注讬拽专讜 诪砖讜诐 拽谞讬谉, 砖讻诇 讗讞讚 谞讜转谉 诪砖讛讜 讘注讬专讜讘, 讜注诇 讬讚讬 讻讱 拽讜谞讛 讝讻讜转 诇砖讬诪讜砖 诪住讜讬诐 讘讗讜转讛 讚讬专讛 讜谞注砖讛 讻讚讬讬专 讘讛.


讜讗诐 转讗诪专: 诪驻谞讬 诪讛 讗讬谉 拽讜谞讬谉 讝讻讜转 讝讜 讘诪注讛 讗诇讗 讘驻转 鈥� 诪驻谞讬 砖讛诪注讛 讗讬谞讛 诪爪讜讬讛 讘注专讘讬 砖讘转讜转; 砖专讘讬诐 讛讜爪讬讗讜 讻诇 讛讻住祝 砖讘讬讚诐 诇爪讜专讻讬 砖讘转, 讜拽砖讛 诇诪爪讜讗 诪诪讜谉 诪讝讜诪谉 讘砖注讛 讝讜.


讜砖讜讗诇讬诐: 讗诐 讻谉, 诇砖讬讟转 砖诪讜讗诇, 讛讬讻讗 [讘诪拽讜诐] 砖注讬专讘 讘讻住祝, 诪讬讛讜 诇拽谞讬 [讘讻诇 讗讜驻谉 砖讬拽谞讛]! 砖讛专讬 诇砖讬讟转讜 讗讬谉 住讬讘讛 注拽专讜谞讬转 诇驻住讜诇 拽谞讬谉 注讬专讜讘 讘讻住祝, 讜讗讬谉 讗谞讜 诪讜爪讗讬诐 讚讘专 讻注讬谉 讝讛 讘讛诇讻讛!


讜诪砖讬讘讬诐 砖讙诐 砖诪讜讗诇 诇讗 讛转讬专 诇诪注砖讛 诇注专讘 讘讻住祝, 讙讝讬专讛 砖诪讗 讬讗诪专讜 诪注讛 注讬拽专, 讜讝讬诪谞讬谉 讚诇讗 砖讻讬讞 [讜驻注诪讬诐 砖讗讬谉 诪爪讜讬讛] 诪注讛, 讜诇讗 讗转讬 诇讗讬注专讜讘讬 [讜诇讗 讬讘讜讗 诇注专讘] 讘驻转, 讚讗转讬 [讜讬讘讜讗 注诇 讬讚讬 讻讱] 讛注讬专讜讘 诇讗讬拽诇拽讜诇讬 [诇讛转拽诇拽诇] 砖讬讞砖讘讜 砖注讬拽专 讛注讬专讜讘 讘诪注讛 讜讘讗讬谉 诪注讛 诇讗 讬注专讘讜 讘讻诇诇 鈥� 讜转砖转讻讞 转讜专转 注讬专讜讘.


专讘讛 讗诪专: 注讬专讜讘 诪砖讜诐 讚讬专讛 砖讻诇 讗讞讚 砖诐 诪拽爪转 诪讗讻诇讜 讘讗讜转讛 讚讬专讛, 讜讛专讬 讝讛 诇讙讘讬讜 讻讗讬诇讜 讛讬讛 讚专 讘讚讬专讛 讝讜 讘讗讜转讛 砖讘转.


讜砖讜讗诇讬诐: 诪讗讬 讘讬谞讬讬讛讜 [诪讛 讛讛讘讚诇 讘讬谞讬讛诐] 讛诇讻讛 诇诪注砖讛? 讜注讜谞讬诐: 讗讬讻讗 讘讬谞讬讬讛讜 [讬砖 讘讬谞讬讛诐] 讛讘讚诇 诇诪注砖讛 诇注谞讬谉 注讬专讜讘 讘讻诇讬, 砖讗诐 注讬拽专 注讬专讜讘 讛讜讗 诪砖讜诐 拽谞讬谉 讛专讬 诇讚注转 砖诪讜讗诇 讗驻砖专 诇拽谞讜转 讘讻诇讬 (拽谞讬谉 讞诇讬驻讬谉) 讜诇讗讜 讚讜拽讗 讘讻住祝, 讜诇讚注转 专讘讛 讗讬谉 讝讛 注讬专讜讘.


讜讻谉 讬砖 讛讘讚诇 讘讬谞讬讛诐 讗诐 注讬专讘讜 讘驻讞讜转 诪砖讜讛 驻专讜讟讛 砖诇讚注转 砖诪讜讗诇 讗讬谞讜 注讬专讜讘 砖讗讬谉 拽谞讬谉 讘驻讞讜转 诪驻专讜讟讛, 讜诇讚注转 专讘讛 讻讬讜谉 砖讛注讬专讜讘 诪转讬专 诪驻谞讬 砖注诇 讬讚讜 拽讜讘注 诪拽讜诐 讚讬专转讜 砖诐 讛专讬 讗祝 讘驻讞讜转 诪砖讜讜讛 驻专讜讟讛 讬讻讜诇 诇拽讘讜注 砖诐 讚讬专转讜.

